钦定古今图书集成/方舆汇编/职方典/第1185卷 > 《灵润桥》刘南金
## 钦定古今图书集成/方舆汇编/职方典/第1185卷 > 《灵润桥》刘南金

水气何氤氲，星蟾夜相薄。西风似有情，散作霜花落。

又

试叩碧流痕，泠然动清响。惊开石上云，飞去松花上。

又

道人临水渴，一饮即成酣。欲问饮时味，沉吟不解谭。

又

坐见石光飞，瀑音乱花径。应有石中人，殷勤奏笙磬。

又

“谁把天浆溢，仙人不复扫。”一洒秋尘空，千峰颜色好。

又

怪得石桥路，无风雪自沉。夕阳凉易足，听罢《素心迎》。

又

“每到月明时，似有江潮送。”青山不可收，自鹤闲相弄。

又

“时呼洗药僧，共卧青湍背。那知禅梦中”，误道“天花碎。”